CELEX: 32004R2170
Language: sk
Date: 2004-12-17 00:00:00
Title: Nariadenie Κomisie (ES) č. 2170/2004 zo 17. decembra 2004 o rozdelení 5000 ton krátkych ľanových a konopných vláken ako zaručených národných množstiev medzi Dánsko, Grécko, Írsko, Taliansko a Luxembursko na hospodársky rok 2004/2005

18.12.2004   
            
            
               SK
            
            
               Úradný vestník Európskej únie
            
            
               L 371/19
            
         
      NARIADENIE ΚOMISIE (ES) č. 2170/2004
   zo 17. decembra 2004
   o rozdelení 5 000 ton krátkych ľanových a konopných vláken ako zaručených národných množstiev medzi Dánsko, Grécko, Írsko, Taliansko a Luxembursko na hospodársky rok 2004/2005
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 1673/2000 z 27. júla 2000 o spoločnej organizácii trhu s ľanom a konope (1), a najmä na jeho článok 9,
   keďže:
   
               (1)
            
            
               Článok 8 ods. 1 nariadenia Komisie (ES) č. 245/2001 (2), ktorým sa ustanovili vykonávacie pravidlá uplatňovania nariadenia (ES) č. 1673/2000, určuje, že rozdelenie 5 000 ton krátkych ľanových a konopných vláken ako zaručených národných množstiev sa podľa článku 3 ods. 2 písm. b) nariadenia (ES) č. 1673/2000 musí uskutočniť do 16. novembra bežného hospodárskeho roku.
            
         
               (2)
            
            
               Na tento účel Dánsko a Taliansko oznámili Komisii plochy, ktoré sú predmetom kúpno-predajnej zmluvy, spracovateľského záväzku alebo zmluvy o práci za mzdu, a odhady výnosov slamy, ako aj ľanových a konopných vláken.
            
         
               (3)
            
            
               V Grécku, Írsku a Luxembursku sa, naopak, v hospodárskom roku 2004/2005 ľanové a konopné vlákna nedorobia.
            
         
               (4)
            
            
               Na základe týchto oznámení sa odhaduje, že celková výroba piatich dotknutých členských štátov nedosiahne celkové pridelené množstvo 5 000 ton, a mali by sa stanoviť národné zaručené množstvá, ako sa uvádza nižšie.
            
         
               (5)
            
            
               Opatrenia stanovené v tomto nariadení sú v súlade so stanoviskom Riadiaceho výboru pre prírodné vlákna,
            
         PRIJALA TOTO ROZHODNUTIE:
   Článok 1
   Na hospodársky rok 2004/2005 sa v súlade s článkom 3 ods. 2 písm. b) nariadenia (ES) č. 1673/2000 stanovuje nasledujúce rozdelenie na zaručené národné množstvá:
   
               
                           —
                        
                        
                           Dánsko:
                        
                     
            
               57 ton
            
         
               
                           —
                        
                        
                           Grécko:
                        
                     
            
               0 ton
            
         
               
                           —
                        
                        
                           Írsko:
                        
                     
            
               0 ton
            
         
               
                           —
                        
                        
                           Taliansko:
                        
                     
            
               1 227 ton
            
         
               
                           —
                        
                        
                           Luxembursko:
                        
                     
            
               0 ton.
            
         Článok 2
   Toto nariadenie nadobúda účinnosť tretím dňom nasledujúcim po dni jeho uverejnenia v Úradnom vestníku Európskej únie.
   Bude sa uplatňovať od 16. novembra 2004.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 17. decembra 2004
      
         
            Za Komisiu
         
         Mariann FISCHER BOEL
         
         
            členka Komisie
         
      
   
   
      (1)  Ú. v. ES L 193, 29.7.2000, s. 16. Nariadenie naposledy zmenené a doplnené nariadením (ES) č. 393/2004 (Ú. v. EÚ L 65, 3.3.2004, s. 4).
   
      (2)  Ú. v. ES L 35, 6.2.2001, s. 18. Nariadenie naposledy zmenené a doplnené nariadením (ES) č. 1401/2003 (Ú. v. EÚ L 199, 7.8.2003, s. 3).